Inspirasiekos met SARIE: Kook met riviervis
JY LEES NOU Inspirasiekos met SARIE: Kook met riviervis
Om goed te wees vir die aarde is ons almal se plig. Jy kan jou deel doen deur seker te maak dat jou koolstofafdruk so klein moontlik is. Toe ek hoor van Intaka Eiland in die hart van die betonoerwoud, het ek geweet ek moet daar gaan inloer.
In die middel van die polsende Century City is 'n natuurreservaat waar Louis-Gilles Janse van Rensburg besluit het om volhoubare tuine te ontwikkel. Hy gebruik die natuur se hulpbronne sonder om die natuur te beskadig. Dit is 'n gekombineerde waterkwekery-en-visplaas, en die proses staan bekend as aquaponics.
Wat presies doen jy hier, Louis?
Ek het 'n tuin ontwikkel wat gebruik maak van tilapia-visse wat natuurlik voorkom in varswater en in die kanale van Century City. Die tuin onderhou homself.
Maar hoe werk dit?
Tilapia skei ammoniak af in die water. Dít bevorder die groei van bakterieë, wat op hul beurt deur die plante in jou groentetuin [die plante groei op die water, met die wortels wat deur polistireenplate met gaatjies in die water hang] geabsorbeer word. Die groente skei dan weer minerale en vitamiene af wat in die water teruggaan en die visse voed. Die water filtreer heeltyd en so bou jy jou eie ekosisteem. Die tuin lewer groente vir jou daaglikse gebruik en jy leef nader aan die aarde.
En die tilapia waarmee ek vandag kook?
Tilapia is 'n varswatervis wat natuurlik voorkom in riviere en kanale in Suid-Afrika. Die vis is 100% volhoubaar en teel baie vinnig aan, trouens ons moet gereeld uitvang in die kanale. Die vis word in supermarkte verkoop. Dit het 'n growwe tekstuur en 'n heerlike smaak!
Maar hoe gemaak as ek nie die vis kan kry nie?
Geen rede tot kommer nie, jy kan al die resepte met enige ander witvis van jou keuse maak.
Dié week op ons Inspirasie-spyskaart:
Groen, groener, kerrie
Thaise groen kerrie is geurig en die perfekte pasmaat vir vis en ander seekos. Die geheim is die basis van die sous. Kook dit met sorg en die eindresultaat sal geurig wees.
1 sakkie (80 g) Thaise groenkerriepasta
1 groenbrandrissie, gekap
4 witvis-filette (sowat 400 g saam), ontvel
120 g mangetout (suiker-ertjies)
400 g sagtestingel-broccoli (tender stem)
wit rys vir voorsit
Verhit olyfolie in 'n pot en braai ui en knoffel tot goudbruin – so 5 minute. Voeg kerriepasta by en braai vir 3 minute. Gooi klappermelk by en verlaag die temperatuur. Laat stadig kook vir so 10 minute of tot geurige sous vorm. Roer brandrissie by. Pak visfilette in warm sous en kook vir nog 10 minute. Sodra die vis gaar is, skakel die plaat af en gvoeg die mangetout en broccoli by. Maak pot toe en laat staan - die warm sous sal die groente gaarmaak, maar steeds bros hou. Roer die koljander deur en geur goed met sout en swartpeper net voordat jy dit met rys voorsit.
As jy hou van die smaak van tamatie, is dié bredie net vir jou. Sit dit voor op 'n warm somerdag!
400 g gemengde kersietamaties
2 groot witvis-filette
100 g ontpitte groenolywe
1 hand vol vars basilieblare
Verhit olyfolie tot warm in groot pot. Voeg uie en knoffel by en roerbraai vir 2-3 minute of tot begin verbruin. Voeg tamaties, rooiwyn en tiemie by. Verlaag hitte en laat prut oop vir sowat 10 minute of tot sous met 1/3 verminder het. Geur goed met sout en peper en voeg kersietamaties, vis en olywe by. Maak pot toe en laat prut oor lae hitte vir 10-12 minute of tot vis gaar is. Sit voor met vars basilie.
Somer op 'n bord!
sowat 80 ml sodawater
30 happiegroot stukkies wit vis
koekmeel, om vis in te rol
750 ml sonneblomolie
Res van slaai
3 perskes, skywe gesny
100 g roomkaasballetjies
2 stingels jong seldery, gekap
100 ml goeie sojasous vir voorsit
Meng bakpoeier, meel, mielieblom, sout en eierwit. Voeg genoeg sodawater by om 'n loperige beslag te vorm. Verhit olie in 'n diep kastrol. Doop elke stukkie vis in die tempura-beslag en braai tot goudbruin en krakerig. Dit neem sowat 3 – 4 minute. Dreineer op kombuispapier. Pak slaaibestanddele opopdien bord en pak warm vis bo-op. Sprinkel sojasous oor en sit onmiddellik voor.
Tempura is van Oosterse afkoms – lekker krakerige vleis, vis of groente wat in dun beslag gedoop en diepgebraai is.
Waterblommetjie | Sout | Mossels en Oesters | Meel | Sampioene | Mozzarella | Soutwaterforel | Whisky | Vanielje
Besoek www.spekkorice.co.za vir meer resepte en volg Spekko op Facebook of@SpekkoRice op Twitter en @SpekkoSA op Instagram.